Helve Raik

Helve Raik (14. juuli 1932 Rakvere – 12. september 2020 Tallinn) oli eesti geograafiaõpetaja ja koolijuht.

Helve Raigi lapsepõlvekodu asus Kantkülas. Kooliteed alustas ta 1940. aastal Rägavere algkoolis, kus tema ema töötas õpetajana. Kangur, Marii, Lang, Juhan. Kauaaegne koolidirektor Helve Raik mäletab õpetaja Sonja käepigistust. Tartu Postimees, 1. september 2011.

1955. aastal lõpetas Helve Raik Tartu Riikliku Ülikooli geograafiaosakonnna. Seejärel töötas ta kuus aastat Tartu 2. ja 3. Keskkoolis geograafiaõpetajana. Aastatel 1961–1972 oli ta Tartu 5. Keskkoolis õppealajuhataja ja 1972–1988 Tartu 5. Keskkooli direktor. Helve Raik. Tartu linna veebisait.

1989. aastal töötas Helve Raik Tartu linna haridusosakonnas. Alates 1990. aastast töötas ta Tartu Ülikoolis: algul õppeosakonna spetsialistina, 1993. aastast haridustöötajate täienduskoolituse korraldajana ning 1999. aastast oli ta avatud ülikooli täienduskoolituskursuste koordinaator ja programmijuht.

Helve Raik oli NLKP liige ning Eesti NSV Ülemnõukogu IX koosseisu saadikHelve, Augusti t. Raik, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 133 (1975–1979) ja NSV Liidu Ülemnõukogu saadik (1979–1988).

Tunnustus
1971 Eesti NSV teeneline õpetaja
2004 Tartumaa aasta koolitajaKohler, Vilja. Helve Raik on Tartumaa aasta koolitaja. Postimees, 27. september 2004.
2007 Tartu Ülikooli aumärk
2008 Tartu Tähe kavaler
2012 Tartu Ülikooli medal
2014 Valgetähe IV klassi teenetemärk

Isiklikku
Tema abikaasa oli klimatoloog Ants Raik (1931–1994). Nende tütar on poliitik ja haridustegelane Katri Raik (sünd. 1967), poeg oli koolitaja Mart Raik (1955–2023).

Viited


Kategooria:Eesti õpetajad
Kategooria:Eesti koolijuhid
Kategooria:Tartu Ülikooli bioloogia-geograafiateaduskonna vilistlased
Kategooria:Eesti NSV IX Ülemnõukogu liikmed
Kategooria:NSV Liidu Ülemnõukogu saadikud
Kategooria:NSV Liidu Ülemnõukogu Rahvuste Nõukogu saadikud‎
Kategooria:Eesti NSV teenelised õpetajad
Kategooria:Valgetähe IV klassi teenetemärgi kavalerid
Kategooria:Vana-Jaani kalmistule maetud
Kategooria:Sündinud 1932
Kategooria:Surnud 2020